CELEX: 62020TN0763
Language: fi
Date: 2020-12-23 00:00:00
Title: Asia T-763/20: Kanne 23.12.2020 – Inner Mongolia Shuangxin Environment-Friendly Material v. komissio

15.2.2021   
            
            
               FI
            
            
               Euroopan unionin virallinen lehti
            
            
               C 53/65
            
         
      Kanne 23.12.2020 – Inner Mongolia Shuangxin Environment-Friendly Material v. komissio
      (Asia T-763/20)
      (2021/C 53/82)
      Oikeudenkäyntikieli: englanti
      
         Asianosaiset
      
      
         Kantaja: Inner Mongolia Shuangxin Environment-Friendly Material Co. Ltd (Ordos, Kiina) (edustajat: asianajajat J. Cornelis, F. Graafsma ja E. Vermulst)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan lopullisten polkumyyntitullien käyttöön ottamisesta Kiinan kansantasavallasta peräisin olevien tiettyjen polyvinyylialkoholien tuonnissa 25.9.2020 annetun komission täytäntöönpanoasetuksen (EU) 2020/1336
               
            
                  —
               
               
                  velvoittamaan Euroopan komission maksamaan kantajan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seitsemään kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8.6.2016 annettu Euroopan parlamentin ja neuvoston asetuksen (”perusasetus”) 2 artiklan 6a kohdassa annetaan valtuus sellaiseen lähestymistapaan ja luodaan sellainen poikkeus, joista ei säädetä WTO:n polkumyynnin vastaisessa sopimuksessa ja jota ei sen vuoksi voida soveltaa.
               
            
                  2)
               
               
                  Toinen kanneperuste, joka perustuu perusasetuksen 2 artiklan 6a kohdan a alakohdan loukkaamiseen, koska vastaaja on tehnyt ihmeisiä arviointivirheitä tulkitessaan virheellisesti perusasetuksen 2 artiklan 6a artiklan a alakohdan sanamuotoa, kun se katsoi, että meksikolaisia tilinpäätöksiä ei ollut saatavilla, rikkoessaan huolenpitovelvollisuuttaan, kun se ei ottanut huomioon merkityksellisiä tietoja, joiden perusteella Turkkia ei voitaisi pitää asianmukaisen edustavana maana ja jättäessään valitsematta Meksikon asianmukaisimmaksi edustavaksi maaksi.
               
            
                  3)
               
               
                  Kolmas kanneperuste, joka perustuu perusasetuksen 2 artiklan 6a kohdan a alakohdan loukkaamiseen, koska normaaliarvoa ei määritetty yksinomaan vastaavien tuotantotekijöiden vääristymättömien arvojen perusteella.
               
            
                  4)
               
               
                  Neljäs kanneperuste, joka perustuu perusasetuksen 2 artiklan 10 kohdan loukkaamiseen.
               
            
                  5)
               
               
                  Viides kanneperuste, joka perustuu perusasetuksen 18 artiklan loukkaamiseen, koska on turvauduttu käytettävissä oleviin tietoihin tilanteessa, jossa se ei ollut perusteltua.
               
            
                  6)
               
               
                  Kuudes kanneperuste, joka perustuu perusasetuksen 3 artiklan 2 ja 3 kohdan loukkaamiseen, ilmeiseen arviointivirheeseen alihinnoittelun toteamisessa ja tästä seuraavaan perusasetuksen 3 artiklan 6 kohdan loukkaamiseen, koska segmentoituja alihinnoitteluanalyyseja ei ole tehty, laatueroja koskevia tarpeellisia oikaisuja ei ole tehty ja koko tuotetta koskevaa alihinnoittelua ei ole osoitettu.
               
            
                  7)
               
               
                  Seitsemäs kanneperuste, joka perustuu hakijan puolustautumisoikeuksien loukkaamiseen, koska on kieltäydytty luovuttamasta tiettyjä tietoja, jotka ovat välttämättömiä alihinnoitteluanalyysin kommentointia varten.